Diari Oficial de la Generalitat Valenciana


Sumari del DOGV 2031, del 25-05-1993 (1993/828083)

RESOLUCIÓ de 2 d'abril de 1993, de la Comissió Territorial d'Urbanisme d'Alacant, per la qual acorda aprovar definitivament el pla especial del port de Moraira, promogut pel Club Nautic de Moraira, al municipi de Teulada.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2031

Data del DOGV
:   25-05-1993

Secció del DOGV
:   ALTRES DISPOSICIONS

Número del document
:   1993/828083


Data del document
:   02-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 2 d'abril de 1993, de la Comissió Territorial d'Urbanisme d'Alacant, per la qual acorda aprovar definitivament el pla especial del port de Moraira, promogut pel Club Nàutic de Moraira, al municipi de Teulada.  
La Comissió Territorial d'Urbanisme, en la sessió del 2 d'abril de 1993, a la vista de l'expedient de referència i basant-se en aquests:  
Antecedents de fet  
Primer  
L'Ajuntament, en la sessió plenària de 5 de març de 1993, va acordar-ne l'aprovació provisional, després d'haver complit els tràmits d'aprovació inicial i exposició pública, mitjançant anuncis apareguts en el Butlletí Oficial de la Província i en un dels diaris de més difusió provincial.  
Segon  
La documentació, la integren: memòria descriptiva i justificativa, plànols d'informació i d'ordenació, normativa, pla d'etapes (calendari per a l?execució de les obres previstes en el pla especial) i estudi econòmic i financer.  
Tercer  
Hi ha en l'expedient informes favorables de la Direcció General d'Obres Públiques de la Conselleria d'Obres Públiques, Urbanisme i Transports, de data 25 de març de 1993, i de la Direcció General de Costes del Ministeri d'Obres Públiques i Transports, de 26 de març de 1993.  
Quart  
La finalitat d'aquest expedient és, en compliment del que disposa l'article 304 de les normes urbanístiques del Pla General d'Ordenació Urbana de Teulada, establir l'ordenació del port esportiu de Moraira, i la regulació d'aspectes tals com l'accessibilitat a les instal·lacions i la seua relació amb la xarxa viària que hi ha, condicions de les edificacions (edificabilitat, us, etc.) i espais urbans que es projecten.  
Consideracions técnico-jurídiques  
Primera  
La tramitació s'estima correcta, d'acord amb el que estableixen l'article 116 del text refós de la Llei sobre el Règim del .Sòl i Ordenació Urbana de 1992 i els articles del 127 al 130 del Reglament de Planejament, per remissió del 138.2 i del 147 del mateix text legal.  
Segona  
La documentació s'estima completa de conformitat amb l'article 84.4 del text refós de 1992 i l'article 77.3 del Reglament de Planejament.  
Tercera  
Les determinacions contingudes en el present expedient s'estimen correctes, d'acord amb el que preveu l'article 77 del Reglament de Planejament. També es justifica l'adequació del pla especial a les determinacions del planejament de rang superior que desenvolupa.  
Quarta  
La comissió Territorial d'Urbanisme és competent per a l'adopció d'aquest acord a l'empara de l'article 118.3.c del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/ 1992, de 26 de juny, i l'article 5 del Reglament dels Organs Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, va acordar: aprovar definitivament el pla especial del port de Moraira, promogut pel Club Nàutic de Moraira.  
Cosa que es fa pública, d'acord amb el que preveuen els articles 124 del text refós de la Llei sobre el Règim del sòl i Ordenació Urbana, aprovat pel Reial Decret Legislatiu 1/1992, de 26 de juny, i 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 2 d'abril de 1993.- El President de la Comissió Territorial d'Urbanisme: Gerardo-Roger Femàndez.